# Antoni Janer Torrens

Antoni Janer Torrens (sa Pobla, 23 d'octubre de 1978) és un escriptor, divulgador i professor mallorquí.
És llicenciat en Filologia Clàssica per la Universitat de Barcelona (UB) i en Periodisme per la Universitat Pompeu Fabra (UPF). Inicialment va exercir com a periodista radiofònic a Última Hora Punto Radio i posteriorment va decantar-se per la docència, exercint de professor de llatí i grec en un centre d'educació secundària d'Inca.
A part de la seva principal professió com a docent, a nivell periodístic ha mantingut la seva activitat en diversos mitjans escrits i radiofònics, mantenint un perfil de caràcter divulgatiu i pedagògic abastant temes tan diversos com Antiguitat clàssica, Educació, Etimologia, Memòria històrica, Mitologia, Sociologia o Religió.
Des del 2018 col·labora setmanalment en el diari Ara Balears (secció Turista de coa d'ull) amb reportatges sobre història del turisme i memòria històrica, així com qualsevol altre tema d'interès històric i social relacionat amb les Balears. També ha col·laborat esporàdicament a diverses revistes com Clío, Historia y vida, Historia de Iberia Vieja, Memoria, Presència, Sàpiens i El Temps.
En ràdio ha fet col·laboracions a IB3 Ràdio als programes Balears fa ciència i Gabinet de crisi. Cal destacar les seves seccions de filosofia i pensament crític Sapere aude (Múltiplex) i Nihil obstat (Al dia) a la mateixa emissora autonòmica. A part, ha impartit nombroses conferències i xerrades sobre mitologia i el món clàssic arreu de Mallorca, així com altres activitats relacionades, com rutes guiades.

## Obres
### Llibres

* Grècia i el naixement de la democràcia. Història de la Humanitat i la Llibertat (vol. IV). Barcelona: Sàpiens Publicacions, 2015 ISBN 978-84-606-6906-7
* Roma i els fonaments del nostre món. Història de la Humanitat i la Llibertat (vol. V). Barcelona: Sàpiens Publicacions, 2015 ISBN 978-84-606-6906-7
* Mitologia per a profans. Manual per entendre la tradició clàssica d'Occident. Publicacions Abadia de Montserrat, 2020 ISBN 978-84-9191-086-2
* La desfeta del paradís. Crònica sociològica del boom turístic a les Balears. Editorial Moll, 2022 ISBN 978-84-273-4062-6

### Articles

* La vida secreta de les paraules: el sorprenent món de les etimologies. XXVII Jornades d’Antroponímia i Toponímia de la UIB. Manacor, 2014
* L’origen dels noms i cognoms catalans: les arrels antroponímiques que marquen una identitat., Ídem

## Premis i reconeixements

* Premi de periodisme d'investigació de la fundació Fundeso (2001)
* Premi Miquel Duran i Saurina de comunicació, de l'Obra Cultural Balear d'Inca (2019)

## Referències

* ↑ «Antoni Janer: «Hoy en día hay muchos analfabetos funcionales»» (en castellà). Última Hora, 30-01-2020.
* ↑ «“Si Narcís es pogués aixecar, veuria fins a quin punt l'hem superat”». Ara Balears, 30-01-2020.
* ↑ «La ruta más corrupta» (en castellà). Diari de Mallorca, 02-03-2016.
* ↑ «Los mitos clásicos, una guía para comprender la actualidad» (en castellà). Diari de Mallorca, 29-02-2020.
* ↑ «'La desfeta del paradís', un retrat de les conseqüències del turisme a les Balears». Ara Balears, 19-01-2023.
* ↑ «Antoni Janer analitza el boom turístic a 'La desfeta del paradís'». IB3 Televisió, 03-02-2023.
* ↑ «Antoni Janer Torrens: 'Los turistas tienen hoy en día más derechos que los residentes'» (en castellà). Diario de Mallorca, 23-04-2023.
* ↑ «L'OCB d'Inca lliura els Premis de Maig 2019». Diari de Balears, 27-05-2019.